Daniela Blume

Alexandra García Mezcua, ezagunagoa Daniela Blume izenez (Mataró, Bartzelona, 1985eko otsailaren 9a) kataluniar kazetaria eta dantzaria da. Telebistako laguntzailea, aurkezlea eta irrati esataria da.

Biografia 
Psikologia hiru urtez ikasi zuen Kanadan, eta Espainiara itzultzean estriper gisa lan egin zuen Bartzelonako Bagdad Aretoan. Geroago, telebistan eman zituen lehen urratsak Telecincoko Crónicas marcianas saioan amaitu arte, 2005eko uztailean.

Ondoren, Telecincon jarraitu zuen erreportari gisa Jordi Gonzálezek zuzendutakoTNT saioan. Gainera, Canal Català TVko "Condició femenina" saioan estriper eta  laguntzaile lan egin zuen. 2007ko ekainean, Interviú aldizkarirako posatu zuen.

2009an, Telecinco kateko Sobrevivientes: Perdidos en Honduras saioan parte hartu zuen. Ikusleen aurpegi gogokoena izan zen, eta, hiru izendapenetatik salbatu ondoren, lehiaketatik ateratzeko ggoa izan zuen, eta zortzigarren kanporatua izan zen, 56 egun uhartean eman ondoren. Urte horretan bertan, noizbehinka, Sálvame programan lan egin zuen.

2011ko udan, Antena 3en Comer, beber y amar saioa aurkeztu zuen. 2013an, Antena 3, Splash! Famosos al agua saioan parte hartu zuen, amaierara iritsi arte. Epaimahaiak 9,5eko puntuazioa eman zion programan egindako azken jauziari, ordura arteko puntuaziorik altuena izan bazen ere, ikusleek  irabazlea Gervasio Deferr gimnasta ohia (hiru domina olinpikoren irabazlea) izatea erabaki zuten. Azkenik, Danielak hirugarren postua lortu zuen.

2007ko irailetik 2013ko uztailera arte, esataria izan zen Ponte a prueba irratsaioan, Europa FMn. 2009an,  programaren Uri Sabat (Oriól Sabat) zuzendariarekin batera, El Manual de Ponte a Prueba liburua idatzi zuen. 2013ko abuztuaren 26tik 2016ko uztailera arte, Uri Sabatekin lankidetzan aritu zen Los 40 Principales saioko No te cortes irrati-showean. Urte hartako urrian, munduko 13. emakume sexyena aukeratu zuten, FHM aldizkariaren arabera.

2016ko irailaren hasieran, gonbidatu berezi gisa agertu zen Antena 3 1,2,3... hipnotízame saioan, Mario Vaquerizo, Patricia Montero edo Santi Rodríguezekin batera. Gainera, irailean eta urrian, iruzkingile gisa parte hartu zuen GH 17: Límite 48 Horas saioan, realityaren programa berezi bera bertan behera utzi arte, audientzia-datu txikiarengatik. Abenduaren 28an, GH VIP 5en publizitate-sustapen baten bidez, Blumek jende ospetsuaren edizio berrirako parte hartuko zuela berretsi zen. Edizio hori 2017ko urtarrilaren 8an estreinatu zen. Gran Hermano VIPen bosgarren edizioko bigarren finalista izan zen 2017ko apirilaren 13an.

2017an, Samanta y... saio batean agertu zen gonbidatu gisa, eta... Samanta Villar-ek aurkeztutako sexuarekin lotuta. Urte horretan bertan, Santiago Segurak Sin rodeos filmean parte hartzeko fitxatu zuen. Geroago, besteak beste film hauexetan agertu da: Padre no hay as que uno eta ¡A todo tren! Destino Asturias zuzendari berarenak.

Ibilbidea

Telebista-saioak

Irratsaioak

Filmak

Series de televisión

Liburuak 

 Sabat, Oriol; Blume, Daniela (2009). El manual de ponte a prueba. EDB No Ficción. p. 208. ISBN 978-8466641852.

Erreferentziak

Kanpo estekak 

Bartzelonarrak
Espainiako irrati esatariak
Kataluniako irrati esatariak
Emakume irrati esatariak
Emakume dantzariak
Espainiako dantzariak
Kataluniako dantzariak